**BMW 3. seeria** on BMW väikeste luksusautode algtase. Kolmandat seeriat hakati tootma aastast 1975 ning toodetakse siiani. Varem oli 3. seeria väikseim auto, mida BMW tootis, kuid selle tiitli sai 2004. aastal endale 1. seeria. Statistika järgi oli 40% 2005. aastal ostetud BMW-dest 3. seeria mudelid.[*viide?*] Ühendriikides oli parimaks müügiartikliks 3. seeria sedaan, mida müüdi 98 000.

Kolmandat seeriat on toodetud tänaseks seitse generatsiooni, aga alates E90-st on kannavad erinevad keretüübid (sedaan, kupee, kabriolett) erinevaid indekseid.

2013. aastal sai 3. seeria kaheukselisest kupee ja kabrioleti ning 4-ukselise *Gran Coupé* versioonidest BMW 4. seeria.

Alates teisest E30 põlvkonnast on valmistatud kolmanda seeria baasil sportlikku mudelit BMW M3 ning peale 2013. aasta kupeemudelite tähistuse muutmist 4. seeriaks lisandus valikusse ka BMW M4.

Esimene põlvkond (E21)
----------------------

 *Pikemalt artiklis BMW 3. seeria (E21)*
Tootmisaastad 1975–1983. Alguses pakuti ainult 2-ukselist kupeed ja hiljem (1978) lisandud kerevalikusse kabriolett, mille tootjaks oli Baur ning mida toodeti kuni 1981. Mootorivalikus olid 4- ja 6-silindrilised bensiinimootorid.

* BMW 315BMW 315
* BMW 320BMW 320
* BMW 320BMW 320
* BMW 323i BaurBMW 323i Baur
* BMW 323i BaurBMW 323i Baur

Teine põlvkond (E30)
--------------------

 *Pikemalt artiklis BMW 3. seeria (E30)*
Tootmisaastad 1984–1994. Keretüübid 2-ukseline kupee ja kabriolett (1985), 4-ukseline sedaan, 5-ukseline universaal (1987). Lisaks jätkas Baur kabriolettide tootmist.

E30 oli ka esimene 3. seeria BMW, millest valmis sportlik erimudel BMW M3 ning E30 baasil ehitati ka valmis rodster BMW Z1. 

* E30 kupeeE30 kupee
* E30 sedaanE30 sedaan
* E30 kupee mudeliuuendusE30 kupee mudeliuuendus
* E30 TouringE30 Touring
* E30 kabriolettE30 kabriolett
* E30 BaurE30 Baur

Kolmas põlvkond (E36)
---------------------

 *Pikemalt artiklis BMW 3. seeria (E36)*
Tootmisaastad 1991–1998. Keretüüpide valikus oli 2-ukseline kupee/kabriolett, 3-ukseline luukpära (Compact), 4-ukseline sedaan ja 5-ukseline universaal (Touring). 

M3 esitleti 1992. aastal ning need varustati BMW S50 ja BMW S52 R6 mootoritega. M3 pakuti kupee, sedaani ning kabrioletina. 

* E36 sedaanE36 sedaan
* E36 kupeeE36 kupee
* E36 kabriolettE36 kabriolett
* E36 CompactE36 Compact
* E36 TouringE36 Touring

Neljas põlvkond (E46)
---------------------

 *Pikemalt artiklis BMW 3. seeria (E46)*
Tootmisaastad 1999–2005. Keretüübid 2-ukseline kupee/kabriolett, 3-ukseline luukpära (Compact), 4-ukseline sedaan, 5-ukseline universaal.

* E46 kupeeE46 kupee
* E46 sedaanE46 sedaan
* E46 sedaanE46 sedaan
* E46 TouringE46 Touring
* E46 TouringE46 Touring
* E46 CabrioE46 Cabrio
* E46 M3E46 M3

### M3

2000. aasta oktoobris tutvustatud M3 varustati 6-silindrilise S54 mootoriga ning keretüüpidest pakuti kupeed ja kabrioletti.

Viies põlvkond (E90/E91/E92/E93)
--------------------------------

 *Pikemalt artiklis BMW 3. seeria (E90)*
Alates viiendast põlvkonnast kasutab BMW 3. seeria puhul erinevate keretüüpide puhul erinevaid tähistusi:

BMW E90 – 4-ukseline sedaan (2005–2012)

BMW E91 – 5-ukseline universaal (2005–2012) 

BMW E92 – 2-ukseline kupee (2006–2012)

BMW E93 – 2-ukseline kabriolett (2007–2012)

* E90 mudeliuuendusE90 mudeliuuendus
* E90 mudeliuuendusE90 mudeliuuendus
* BMW E91BMW E91

Kuues põlvkond (F30/F31/F34)
----------------------------

 *Pikemalt artiklis BMW 3. seeria (F30)*
Sedaankerega F30 esitleti 2012. aasta märtsis Genfi autonäitusel. 

Tootmisaastad 2011–2019, keretüübid sedaan (F30), universaal (F31) ja 5-ukseline *fastback* luukpära (F34), mis kandis nime 3. seeria *Gran Turismo*. 

Kõik kaheukselised kupee- ja kabriolettmudelid ning 4-ukseline kupee *Gran Coupé* on nüüd eraldi ning kuuluvad alates 2013. aastast eraldiseisvate mudelitena **BMW 4. seeria** alla. 

* BMW 320d F30BMW 320d F30
* BMW 335i F30BMW 335i F30
* BMW 318d F31BMW 318d F31
* BMW 320i Gran TurismoBMW 320i Gran Turismo
* BMW 320i Gran TurismoBMW 320i Gran Turismo

Seitsmes põlvkond (G20)
-----------------------

 *Pikemalt artiklis BMW 3. seeria (G20)*
Kolmanda seeria seitsmes põlvkond avalikustati 2018. aasta oktoobris Pariisi autonäitusel, sedaani tähiseks G20 ja hiljem esitletud universaalil G21. 

2019. aasta teises pooles lisandus mootorivalikusse ka 330e nimetust kandev pistikhübriid.

* G20G20
* G20G20
* G21G21
* G21G21

### M3

M3 esitleti 2020. aasta septembris ja selle keretähiseks on G80. Esmakordselt on M3 saadaval ka nelikveolisena (xDrive), varasemad mudelid on olnud kõik tainult tagarattaveoga. Saadaval on ka käsikäigukast, mida aga pakutakse ainult tagarattaveoga mudelitele.

M3 jõuallikaks on 3,0-liitrine BMW S58 R6 mootor, mis debüteeris G01 seeria X3 M mudelitel.

Viited
------

|  |  |
| --- | --- |
|  | Pildid, videod ja helifailid Commonsis: **BMW 3. Seeria** |


1. ↑  "BMW at the 82nd Geneva Motor Show 2012". 17. veebruar 2012.
2. ↑  Nico DeMattia (2. oktoober 2018). "2019 BMW 3 Series G20 — Retaking the Throne". *bmwblog.com*. Vaadatud 17.03.2022.
3. ↑  Nico DeMattia (11. juuni 2019). "G21 BMW 3 Series Touring — The Swiss Army Knife". *bmwblog.com*. Vaadatud 17.03.2022.
4. ↑  "The new BMW 330e Sedan celebrates its market launch". 18. august 2019.
5. ↑  Nico DeMattia (20. september 2020). "World Premiere: 2021 BMW M3 (G80) — The Beauty Lies Beneath". *bmwblog.com*. Vaadatud 17.03.2022.
6. ↑  "BMW'S NEW S58 ENGINE". *BMW of Bridgewater*. 28. veebruar 2019.